इस कॉमेडियन का पीएम मोदी की 'मैं भी चौकीदार' कैंपेन पर तंज, लिखा- आप PM भी हो कभी उसका काम भी कर लिया करो...  
बीजेपी की 'मैं भी चौकीदार' कैंपेन पर तंज
पीएम मोदी को लेकर कही ये बात
कॉमेडियन कुणाल कामरा ने किया है ट्वीट
प्रधानमंत्री नरेंद्र मोदी (PM Narendra Modi) को लेकर भारतीय जनता पार्टी (BJP) की कैंपेन 'मैं भी चौकीदार' पर खूब रिएक्शन आ रहे हैं. हालांकि बीजेपी ने 'मैं भी चौकीदार (Main Bhi Chowkidar)' कैंपेन की सफलता के आंकड़े पेश कर दिए हैं लेकिन इस स्टैंडअप कॉमेडियन कुणाल कामरा (Kunal Kamra) ने प्रधानमंत्री  नरेंद्र मोदी पर Tweet के जरिये तंज कसा है. स्टैंडअप कॉमेडियन कुणाल कामरा (Kunal Kamra) ने अपने ट्विटर एकाउंट पर बीजेपी के 'मैं भी चौकीदार' अभियान को लेकर ट्वीट किया है. वैसे भी लोकसभा चुनाव (Lok Sabha Election 2019) में कुछ ही समय रह गया है और पूरा राजनैतिक माहौल गर्माया हुआ है. कुणाल कामरा ने ट्वीट में लिखा हैः
 
Main fakeer hoon
Main chaiwala hoon
Main Maa Ganga ka beta hoon
Main majdoor hoon
Main Swayam Sevak hoon
Main chowkidar hoon...
Haan par aap Pradhan Mantri bhi ho kabhi uska kaam bhi kar liya karo
 
BJP के प्रधानमंत्री नरेंद्र मोदी (PM Narendra Modi) को लेकर चल रहे 'मैं भी चौकीदार' कैंपेन पर चुटकी लेते हुए स्टैंडअप कॉमेडियन कुणाल कामरा (Kunal Kamra) ने ट्वीट किया हैः 'मैं फकीर हूं. मैं चायवाला हूं. मैं मां गंगा का बेटा हूं. मैं मजदूर हूं. मैं स्वयं सेवक हूं. मैं चौकीदार हूं...हां पर आप प्रधानमंत्री भी हो कभी उसका काम भी कर लिया करो.' इस तरह स्टैंडअप कॉमेडियन कुणाल कमरा ने 'मैं भी चौकीदार' कैंपेन को लेकर तीखा तंज कसा है और उनका ये ट्वीट सोशल मीडिया पर खूब वायरल भी हो रहा है. 
 
Yeh chowkidar wala idea dekh ke toh BJP ki marketing se bhi bharosa uth gaya hai...
 
बीजेपी (BJP) की 'मैं भी चौकीदार (Main Bhi Chowkidar)' कैंपेन और पीएम नरेंद्र मोदी (PM Narendra Modi) पर ट्वीटर पर तंज कसने वाले कॉमेडियन कुणाल कामरा मुंबई बेस्ड कॉमेडियन है और उनका पॉलिटिकल-कॉमेडी पॉडकास्ट 'स्टैंड अप या कुणाल' काफी पॉपुलर रहा है. कुणाल कामरा ने आठ साल तक विज्ञापन जगत में काम करने के बाद 2013 में स्टैंडअप कॉमेडी की शुरुआत की थी. कुणाल को सोशल मीडिया पर सामाजिक सरोकारों पर अपनी बेबाक राय के लिए पहचाना जाता है और उनकी लोकप्रियता भी कमाल की है.